CELEX: 62019CB0153
Language: bg
Date: 2020-05-28 00:00:00
Title: Дело C-153/19: Определение на Съда (осми състав) от 28 май 2020 г. (преюдициално запитване от Amtsgericht Köln — Германия) — FZ/DER Touristik GmbH (Преюдициално запитване — Член 99 от Процедурния правилник на Съда — Въздушен транспорт — Регламент (ЕО) № 261/2004 — Член 12 — Пакетна екскурзия — Голямо закъснение на полети — Обезщетяване на пътниците — Допълнително обезщетяване — Право на пътника на намаляване на цената за пътуване)

31.8.2020   
            
            
               BG
            
            
               Официален вестник на Европейския съюз
            
            
               C 287/16
            
         
      Определение на Съда (осми състав) от 28 май 2020 г. (преюдициално запитване от Amtsgericht Köln — Германия) — FZ/DER Touristik GmbH
      (Дело C-153/19) (1)
      
      (Преюдициално запитване - Член 99 от Процедурния правилник на Съда - Въздушен транспорт - Регламент (ЕО) № 261/2004 - Член 12 - Пакетна екскурзия - Голямо закъснение на полети - Обезщетяване на пътниците - Допълнително обезщетяване - Право на пътника на намаляване на цената за пътуване)
      (2020/C 287/23)
      Език на производството: немски
      
         Запитваща юрисдикция
      
      Amtsgericht Köln
      
         Страни в главното производство
      
      
         Ищец: FZ
      
         Ответник: DER Touristik GmbH
      
         Диспозитив
      
      Член 12 от Регламент (ЕО) № 261/2004 на Европейския парламент и на Съвета от 11 февруари 2004 година относно създаване на общи правила за обезщетяване и помощ на пътниците при отказан достъп на борда и отмяна или голямо закъснение на полети, и за отмяна на Регламент (ЕИО) № 295/91 трябва да се тълкува в смисъл, че допуска възможността пътник, който вече е получил обезщетение по член 7 от този регламент, да бъде обезщетен въз основа на предвидено в законодателството на съответната държава членка право на намаляване на цената за пътуване, с което разполага срещу туроператора, доколкото последното обезщетение се предоставя за индивидуална вреда, причинена при някоя от предвидените в член 1, параграф 1 от посочения регламент хипотези, което запитващата юрисдикция следва да провери.
      
         (1)  ОВ C 182, 27.5.2019 г.